**Vulfs Kozlinskis** (dzimis 1951. gada martā Jelgavā) ir Latvijas ekonomists, profesors, Dr.habil.oec. Rīgas Starptautiskās ekonomikas un biznesa administrācijas augstskolas zinātņu prorektors. Kopš 2006.gada — Latvijā pirmās starpaugstskolu doktora studiju programmas „Biznesa vadība" padomes priekšsēdētājs.

Biogrāfija
----------

### Izglītība

Vulfs Kozlinskis 1974.gadā ir absolvējis Latvijas Lauksaimniecības akadēmiju. 1978.gadā aizstāvējis ekonomikas zinātnes kandidāta disertāciju, 1990.gadā aizstāvēts habilitācijas darbs „Lauku sociālā infrastruktūra"; 1993.gadā ir ieguvis Latvijas Zinātnes padomes piešķirto habilitētā ekonomikas doktora (Dr.habil.oec.) zinātnisko grādu.

### Darbs

Sākot ar 1974.gadu Vulfs Kozlinskis ir strādājis dažādos amatos no zinātniskā līdzstrādnieka līdz profesoram; no 1998. līdz 2003.gadam vadīja starptautisku (Norvēģija-Latvija) maģistra studiju programmu Latvijas Lauksaimniecības universitātē. Kopš 2004.gada — RISEBA zinātņu prorektors, no 2006.gada — starpaugstskolu doktora studiju programmas „Biznesa vadība" padomes priekšsēdētājs; no 2009. līdz 2011.gadam — Triju augstskolu (RISEBA, VeA, BA) vadībzinātnes profesoru padomes priekšsēdētājs. No 1997.gada — Augstākās izglītības kvalitātes novērtēšanas centra eksperts, no 2001.gada Igaunijas AIKNC eksperts. Vulfs Kozlinskis kā zinātnieks un pasniedzējs ir strādājis (stažējies) Lielbritānijā, Izraēlā, Zviedrijā, Norvēģijā u.c. valstīs.

Pētniecība
----------

Vulfs Kozlinskis ir vadījis (piedalījies) vairākus pētnieciskus projektus: „Administratīvā sloga samazināšana uzņēmējdarbībai Latvijas-Lietuvas pierobežas reģionos" (sākot no 2009.gada), „Uzņēmējdarbības vides attīstības monitoringa veikšana Latvijas reģinos in tā metodoloģiskās bāzes pilnveidošana" (2006.—2007.gados), Latvijas-Norvēģijas kopprojekts (1999.—2003.), „Latvijas Lauku attīstības programmas projekta 2007.—2013.gadam iepriekšējais (Ex-ante) novērtējums" (2006.gadā), „Diferencētas pievienotās vērtības nodokļa likmes atsevišķām pārtikas grupām ietekme uz šo produktu patēriņu un šo produktu ražotāju konkurētspēju" (2007.gadā). u.c.
Vulfs Kozlinskis ir vairāk nekā 80 zinātnisko publikāciju autors par uzņēmējdarbības vides novērtējumu un attīstības prognozēšanu, valsts lomu komercdarbības stimulēšanā saimniecības lejupslīdes apstākļos, Latvijas eksportu, izglītības kvalitāti, sociāli ekonomisko sistēmu stabilitāti u.c.
V.Kozlinskis ir arī starptautisku zinātnisko konferenču organizācijas komiteju loceklis un zinātnisko izdevumu redakciju kolēģiju vadītājs (žurnāls "Journal of Business Management", triju augstskolu (RISEBA, VeA, BA) starptautisko konferenču zinātnisko rakstu krājums, RISEBA, LLU un Ventspils augstskolas zinātnisko rakstu krājumi).

Atsauces
--------

1. 1 2 3 4  Augstākās izglītības kvalitātes novērtēšanas centra 2006.gada ziņojums[novecojusi saite], AIKNC
2. 1 2 3 4  Rīgas Starptautiskās ekonomikas un biznesa administrācijas augstskola mājas lapa, RISEBA vadība[novecojusi saite]
3. ↑  «Latvijas Lauksaimniecības universitātes maģistra programmas». Arhivēts no oriģināla, laiks: 2011. gada 4. decembrī. Skatīts: 2012. gada 25. martā.
4. ↑  Ventspils Augstskolas (VeA) mājas lapa Archived 2012. gada 22. martā, *Wayback Machine* vietnē. Starpaugstskolu doktora studiju programmu „Biznesa vadība"
5. ↑  Latvijas Lauku attīstības programmas projekta 2007.-2013.gadam iepriekšējais (Ex-ante) novērtējums[novecojusi saite]
6. ↑  Pētījums: mazākā PVN likme pārtikas precēm samazinātu cenas, Financenet portāls, 2008.gada maijs
7. ↑  LLU Ekonomikas katedras mācībspēku pētnieciskās tēmas[novecojusi saite], 2010.-2011.gados
8. ↑  Petnieciba.lv portāls[novecojusi saite]
9. ↑  Journal of Business Management[novecojusi saite], issue 4, 2011.gads
10. ↑  Educational Resources Information Center Archived 2012. gada 20. martā, *Wayback Machine* vietnē. 2011
11. ↑  Portāls "Jaunas lietas" Archived 2016. gada 11. martā, *Wayback Machine* vietnē. 2011.gada maijs

  


|  |  |  |
| --- | --- | --- |
| 

|  |  |
| --- | --- |
| Autoritatīvā vadība | 
* VIAF: 305058852
* LNB: 000024003
* ISNI: 0000 0004 1664 4281

 |

 |